
Koje stanje žene je slično stanju istihaze?


* 
* 
* 
* 
* 
* 
* 

 
Koje je stanje slično istihazi?

Ženi se nekada desi nešto što dovede do krvarenja iz spolnog organa, poput operativnog zahvata na materici ili nešto drugo. Ovo se manifestuje na dva načina:


1. Da se zna da nije moguće da ona dobije hajz nakon operacije, kao npr. da se operacijom odstrani materica ili se ona zatvori tako da iz nje ne može izaći krv. Ova žena ne tretira se kao žena sa istihazom, nego kao žena koja vidi žućkastu ili tamnobojnu (smećkastu) krv ili tečnost nakon što se očistila. Ona neće ostaviti ***[namaz](https://pitajucene.com/search/Namaz/questions/ "Pretraži pitanja o namazu")*** niti ***[post](https://pitajucene.com/search/post/questions/ "Pretraži pitanja o postu")*** i nije joj zabranjen spolni odnos niti joj je obavezan ***[gusul](https://pitajucene.com/search/gusul/questions/ "Pretraži pitanja o gusulu")*** zbog ove krvi, ali kada hoće klanjati, mora oprati krv i na spolni organ staviti krpu ili nešto drugo (vatu, uložak), kako bi spriječila prolazak krvi na odjeću. Ona će se abdestiti za svaki namaz nakon što nastupi njegovo vrijeme, ako su u pitanju namazi koji imaju određeno vrijeme, kao što je pet dnevnih namaza.


U suprotnom, ona će se abdestiti kada htjedne obaviti neki namaz, kao što je slučaj sa nafilama općenito.


2. Da se ne zna sigurno da žena poslije porođaja neće imati hajz, nego postoji mogućnost i jednog i drugog. U ovom slučaju ova se žena tretira kao žena s istihazom. Dokaz za to su riječi Allahovog Poslanika s.a.v.s. upućene Fatimi bint Ebi-Hubejš: “To je krv kapilara i nije od hajza, pa ako ti dođe hajz, ostavi namaz!”


Njegove riječi “…ako ti dođe hajz”, ukazuju na tretiranje one žene kod koje je moguć hajz i kod koje bude i prođe, kao žene s istihazom. A što se tiče žene kod koje ne postoji mogućnost hajza, krv koja se kod nje javlja, u svakom slučaju, jeste krv iz kapilara. 


————


Iz knjige “Propisi o Hajzu Istihazi i Nifasu”  

Autor: Muhamed Ibn Salih ***[El-Usejmin](https://pitajucene.com/search/Usejmin/answers/ "Pretraži odgovore od Muhammed ibn Salih el-Usejmin")***


Preuzmite knjigu u pdf formatu na linku ispod:  

<https://pitajucene.com/wp-content/uploads/2019/08/Propisi-o-Hajzu-Istihazi-i-Nifasu-Muhamed-Ibn-Salih-El-Usejmin.pdf>


